



**DIENESTA VIESNĪCU PAŠNOVĒRTĒJUMS**

**Priekšvārds**

Veselības inspekcija (turpmāk – Inspekcija) aicina aizpildīt izstrādāto pašnovērtējuma anketu „Dienesta viesnīcu pašnovērtējums”.

Pašnovērtējuma anketas mērķis ir rosināt dienesta viesnīcu pakalpojumu sniedzējus izvērtēt, cik lielā mērā iestādes darbība un sniegtie pakalpojumi atbilst normatīvajos aktos noteiktajām higiēnas prasībām, identificēt cēloņus, kas kavē prasību izpildi, kā arī sniegt pakalpojumu sniedzējiem nepieciešamo konsultatīvo un informatīvo atbalstu infekciju risku mazināšanai un normatīvos aktos noteikto prasību ievērošanai ikdienas darbā.

Dienesta viesnīcu pakalpojumu sniedzēju (turpmāk – Iestāde) ieguvumi: pašnovērtējuma anketa palīdzēs objektīvi analizēt Iestādes darbību, palīdzēs Inspekcijai attālināti izvērtēt, vai Iestādē tiek ievērotas valstī noteiktās higiēnas prasības, Iestādei laicīgi pamanīt nepieciešamos uzlabojumus un plānot to īstenošanas laiku, kā arī mazinās administratīvo slogu uzņēmējiem ar Inspekcijas klātienes pārbaudēm.

Pašnovērtējuma anketā ir iekļauti 10 jautājumi (prasības). Inspekcija aicina jūs atbildēt godīgi un izsmeļoši, lai šis pasākums būtu jēgpilns un jūs iegūtu sev ne tikai noderīgu informāciju, bet arī fiksētu Iestādē esošās problēmas, kas jāatrisina.

**Pašnovērtējuma anketa sastāv no četrām daļām.**

1. Informatīvajā daļā jānorāda vispārīgā informācija par jūsu Iestādi.
2. Vērtējumu daļā Iestādei jāsniedz vērtējums par prasību izpildi, kā arī obligāti jāpievieno komentāri, kas paskaidrotu norādīto vērtējumu.
3. Nepieciešamo uzlabojumu un aktivitāšu daļā Iestādei obligāti jānorāda, kādas darbības un kādā termiņā plāno veikt, lai novērstu nepilnības, ja tādas ir konstatētas vērtējumu daļā.
4. Atbalsta daļā Iestāde var norādīt, vai un kāda palīdzība ir nepieciešama no Inspekcijas puses, uzdot jautājumus, sniegt komentārus utt.

**Inspekcija lūdz aizpildītās pašnovērtējuma anketas iesniegt elektroniski:**

* uz adresi vi@vi.gov.lv, parakstot anketu ar drošu elektronisko parakstu, norādot vēstules tematu „Dienesta viesnīcu pašnovērtējums”

vai

* portālā [www.latvija.lv](http://www.latvija.lv/), izmantojot e-pakalpojumu „Iesniegums Veselības inspekcijai”, norādot tēmu „Dienesta viesnīcu pašnovērtējums”

Pašnovērtējuma anketas aizpildīšanas kvalitāte tiks izvērtēta, ievērojot šādus principus:

* Informatīvajā daļā ir norādīta nepieciešamā informācija par jūsu Iestādi;
* Vērtējumu daļā ir sniegti vērtējumi visām prasībām par to izpildi Jūsu iestādē;
* Vērtējumu daļā visiem vērtējumiem ir pievienoti izsmeļoši skaidrojošie komentāri;
* Nepieciešamo uzlabojumu – aktivitāšu daļā ir norādītas nepieciešamās uzlabojumu aktivitātes un termiņi, kuros tās plānots veikt.

Pašnovērtējuma anketā norādītā informācija tiks izmantota turpmākās Inspekcijas uzraudzības plānošanas (klātienes vizīšu nepieciešamības) vajadzībām, kā arī lai identificētu kopīgās problēmas dienesta viesnīcu vidū un strādātu pie risinājumiem un metodiskā atbalsta valsts līmenī.

Inspekcijā saņemto dienesta viesnīcu pašnovērtējuma anketu analīze no Iestādēm apkopotā veidā (dienesta viesnīcas netiks identificētas) tiks sagatavota un publicēta Inspekcijas tīmekļvietnē nākamā gada 1. ceturksnī un par to jums tiks izsūtīta informācija uz norādīto e-pastu.

**Pašnovērtējuma anketa „Dienesta viesnīcu pašnovērtējums”**

**1. Informatīvā daļa**

1.1. Iestādes nosaukums, adrese:

|  |
| --- |
|  |

1.2. Kontaktpersona par anketas aizpildīšanu (informācijas precizēšanas gadījumā):

|  |
| --- |
|  |

*vārds, uzvārds, amats, tālruņa numurs, e-pasts*

|  |  |  |
| --- | --- | --- |
| **Nr. p.k.** | **Vispārīgā informācija** | **Komentāri** |
| 1. | Dienesta viesnīcas īrnieku skaits |  |
| 2. | Maksimālais īrnieku skaits vienā istabiņā |  |

**2. Vērtējumu daļa**

Prasības dienesta viesnīcām ir noteiktas Ministru kabineta 11.04.2000. noteikumos Nr. 137 „Higiēnas prasības dienesta viesnīcām” (turpmāk – Noteikumi nr.137). Šo Noteikumu izpildi kontrolē Inspekcija. Par Noteikumu ievērošanu ir atbildīgs dienesta viesnīcas vadītājs. Ar Noteikumu prasībām var iepazīties šeit: <https://likumi.lv/ta/id/4573-higienas-prasibas-dienesta-viesnicam>

**Vērtējums:**

|  |
| --- |
| A = prasība iestādē tiek ievērota PILNĪBĀ;B = prasība iestādē tiek ievērota DAĻĒJI;C = prasība iestādē NETIEK IEVĒROTA. |

|  |
| --- |
| Komentāriem atvēlētajā ailē katrai prasībai obligāti jāpievieno skaidrojums par tās izpildi jeb situāciju konkrētajā dienesta viesnīcā, problēmas, ar ko saskaraties utt. Komentāru daļu aizpilda maksimāli izsmeļoši, skaidrojumus norāda visos gadījumos neatkarīgi no prasībai piešķirtā vērtējuma (A, B vai C).  |

| **Nr. p.k.** | **Prasība** | **Ko skatīties un par ko pārliecināties?** | **Jūsu vērtējums**(A/B/C) |
| --- | --- | --- | --- |
|
| 1. | Prasības ūdensapgādei un kanalizācijai | * Centralizēta vai vietēja;
* Pieejams tekošs aukstais un karstais ūdens (obligāti visās sanitārajās telpās, virtuvēs);
* Ūdens atbilst dzeramā ūdens obligātajām nekaitīguma prasībām.

Noteikumu nr.137 10.p., 11.p.🗹 *Komentāros aprakstīt, vai visās telpās ir pieejams tekošs aukstais un karstais ūdens un tā atbilstību dzeramā ūdens obligātajām nekaitīguma prasībām.*  |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 2. | Ievērotas prasības ventilācijai un apgaismojumam | * Nodrošināta dabīgā vai mākslīgā ventilācija:
* ventilācijas iekārtas ir darba kārtībā un to darbība ir efektīva (piemēram, telpās nav sasmacis gaiss);
* telpas, kurās nav ierīkota mehāniskā ventilācija, regulāri vēdina (logi ir atverami);
* Ir ierīkots dabīgais apgaismojums un mākslīgais apgaismojums:
* mākslīgais apgaismojums ir darba kārtībā (piemēram, spuldzītes nav izdegušas, gaisma nemirgo);
* tā līmenis atbilst Noteikumu nr.137 2.pielikumā noteiktajām prasībām (piemēram, apgaismojums ir vizuāli pietiekošs, telpās nav tumšs);
* logi ir tīri;
* gan iestādes ieeja/ izeja, gan evakuācijas izejas diennakts tumšajā laikā ir apgaismotas. Gaisma darbojas.
* Sūdzības par smacīgām telpām, smakām, kā arī nepietiekošu vai pārāk spilgtu apgaismojumu iestādē netiek saņemtas vai ir ļoti reti. Noteikumu nr.137 13.p., 14.p., 18.p., 2.pielikums.

🗹 *Ņemot vērā iepriekš minētos izpildes nosacījumus, komentāros aprakstīt, kā iestādē tiek nodrošināta prasību izpilde ventilācijai un apgaismojumam.*🗹 *Papildus var norādīt, vai ir saņemtas sūdzības no īrniekiem, situācijas risinājumus utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 3. | Ievērotas prasības gaisa temperatūrai telpās un apkurei | * Gaisa temperatūra iestādes telpās atbilst Noteikumu nr.137 prasībām:
* 18 - 22 oC – mācību (atpūtas) telpās; dušas un tualetes telpās; personāla telpās un virtuvēs;
* ne zemāka par 16 oC – gaiteņos, kāpņu telpās un saimniecības telpās;
* sūdzības par pārāk aukstām vai karstām telpām iestādē netiek saņemtas vai ir reti.

Noteikumu nr.137 12.p. 🗹 *Ņemot vērā iepriekš minētos izpildes nosacījumus, komentāros aprakstīt, kā iestādē tiek nodrošināta prasību izpilde gaisa temperatūrai un apkurei.*🗹 *Papildus var norādīt, vai ir saņemtas sūdzības no īrniekiem, situācijas risinājumus utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 4. | Ir iekārtotas un aprīkotas telpas atbilstoši Noteikumu prasībām | * Dzīvojamās telpas; personāla telpas; mācību vai atpūtas telpas (ja nepieciešams);
* Individuālas vai koplietošanas: virtuves; vannas (dušas) telpas un tualetes telpas;
* Saimniecības telpas: dažāda inventāra un piederumu novietošanai; gultas veļai un piederumiem; uzkopšanas inventāram; īrnieku personīgās veļas mazgāšanai un žāvēšanai.

Noteikumu nr.137 3.p.🗹 *Ņemot vērā iepriekš minētos izpildes nosacījumus, komentāros aprakstīt, vai iestādē ir iekārtotas minētās telpas. Cik dzīvojamās istabiņās ir privātās sanitārās un virtuves telpas un cik ir koplietošanas telpas;*🗹 *Ja kāda no telpām nav ierīkota vai ir pieejama citur, lūdzu komentāros aprakstīt iemeslus un esošo situāciju.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 5. | Ir izstrādāti iekšējās kārtības noteikumi | * Iekļauti dienesta viesnīcas izmantošanas noteikumi (piemēram, virtuves, sanitāro telpu un dzīvojamo telpu lietošana, veļas maiņas kārtība, drošības pasākumi, tiesības un pienākumi utt.);
* Iekļauta telpu, aprīkojuma un iekārtu uzkopšanas un dezinfekcijas kārtība;
* Ar noteikumiem iepazīstināti visi īrnieki un darbinieki;
* Noteikumi ir atjaunoti, nav novecojuši;
* Ja nepieciešams, noteikumus var izvietot īrniekiem redzamā vietā (piemēram, uz ziņojumu dēļa, iestādes mājaslapā);

Noteikumu nr.137 16.p.🗹 *Ņemot vērā iepriekš minētos izpildes nosacījumus, komentāros aprakstīt, vai iestādē ir izstrādāti iekšējās kārtības noteikumi, kur tie ir pieejami un kā ar tiem tiek iepazīstināti darbinieki un īrnieki;*🗹 *Komentāros var arī aprakstīt esošo situāciju par šo noteikumiem ievērošanu, iespējamām problēmsituācijām utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 6. | Ir ievērotas šādas prasības dzīvojamām telpām: | * Dzīvojamās telpas nav ierīkotas pagrabstāvā;
* Vienā dzīvojamā telpā izmitina līdz 4 īrniekiem;
* Ja dzīvojamā telpā ir ierīkota privāta vannas (dušas) telpa, tualetes telpa un virtuve, tās ir aprīkotas ar atbilstošām iekārtām (piemēram, sadzīves tehnika un trauki ēdiena gatavošanai un pārtikas uzglabāšanai, izlietne, duškabīne, klozetpods).

Noteikumu nr.137 4.p., 9.p., 15.p.🗹 *Ņemot vērā iepriekš minētos izpildes nosacījumus, komentāros aprakstīt, vai prasības tiek ievērotas;* 🗹 *Komentāros var arī norādīt, vai īrniekiem ir bijušas sūdzības par apstākļiem vai aprīkojumu dzīvojamās istabiņās, situācijas risinājumiem utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 7. | Prasības, ja iestādē ir ierīkota koplietošanas virtuve  | * Virtuvēs ir nodrošināts nepieciešamais aprīkojums ēdiena pagatavošanai un uzglabāšanai, t.sk. silta ēdiena pagatavošanai (piemēram, ledusskapis, elektriskās plīts, mikroviļņu krāsns, tējkanna, pannas un katli, trauki, galdi u.tml.). Aprīkojums ir pietiekamā daudzumā uz visiem īrniekiem;
* Virtuvē ir ierīkota izlietne/-es ar tekošu auksto un karsto ūdeni;
* Visas iekārtas un aprīkojums ir darba kārtībā un drošs lietošanā (piemēram, nav salauzts, bojāts utt.). Telpas, aprīkojums un iekārtas ir tīras (bez putekļiem, netīrumiem, pleķiem);
* Telpu apdarē (grīdas, sienas) izmantotie materiāli ir viegli kopjami, paredzēti mitrai uzkopšanai un dezinfekcijai (piemēram, linolejs, flīzes). Telpu apdare nav nolietojusies (piemēram, caurumi grīdas segumā, nolupusi krāsa, pelējums), kas apgrūtina uzkopšanas darbus.

Noteikumu nr.137 2.p., 5.p., 16.p.🗹 *Ņemot vērā iepriekš minētos izpildes nosacījumus, komentāros aprakstīt, kā iestādē tiek nodrošināta prasības izpilde, kāds ir nodrošinātais aprīkojums.*  |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 8. | Prasības, ja iestādē ir ierīkotas koplietošanas sanitārās telpas  | * Koplietošanas tualetes telpas ir ierīkotas atsevišķi sievietēm un vīriešiem, atsevišķās kabīnēs ar aizveramām un slēdzamām durvīm;
* Katrā tualetes kabīnē ir nodrošināta atkritumu tvertne ar vāku un tualetes suka ar turētāju. Ja iestāde nodrošina – arī tualetes papīrs;
* Tualetes telpā ir ierīkotas izlietnes roku mazgāšanai ar tekošu auksto un karsto ūdeni. Ja iestāde nodrošina – arī ziepes un roku susināšanas līdzekļi;
* Sanitāro ierīču skaits atbilst Noteikumu nr.137 1.pielikuma prasībām (1 duša uz 15 īrniekiem un 1 klozetpods un 1 izlietne uz 10 īrniekiem);
* Dušas ir ierīkotas atsevišķi sievietēm un vīriešiem, dušas pieejamas atsevišķās kabīnēs. Ir nodrošināta iespēja kabīnēs novietot mazgāšanās piederumus (piemēram, ir plauktiņš);
* Dušas telpas priekštelpā ir nodrošināta iespēja novietot drēbes (piemēram, pakaramie, skapīši), ir pieejama atkritumu tvertne ar vāku;
* Visas sanitārās ierīces ir darba kārtībā (nav bojātas, pilošas), telpas un iekārtas ir tīras (nav putekļu, netīru pleķu, matu utt.);
* Telpu apdarē (grīdas, sienas) izmantotie materiāli ir viegli kopjami, paredzēti mitrai uzkopšanai un dezinfekcijai (piemēram, flīzes). Telpu apdare nav nolietojusies (piemēram, caurumi grīdas segumā, nolupis apmetums, pelējums), kas apgrūtina uzkopšanas darbus.

Noteikumu nr.137 2.p., 6.p., 7.p., 8.p., 16.p., 17.p., 1.pielikums.🗹 *Ņemot vērā iepriekš minētos izpildes nosacījumus, komentāros aprakstīt, kā iestādē tiek nodrošināta prasības izpilde, nodrošinātais aprīkojums, koplietošanas telpu sanitāro ierīču skaits iestādē (dušas, klozetpodi, izlietnes).* 🗹 *Papildus var norādīt, vai ir saņemtas sūdzības no īrniekiem par koplietošanas sanitārajām telpām, situācijas risinājumus utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 9. | Telpu un iekārtu uzkopšanas kārtība | * Noteikumos nr.137 noteiktā uzkopšanas kārtība ir iekļauta iestādes iekšējās kārtības noteikumos.
* Vismaz 2x gadā tiek mazgāti logi, durvis un lampas;
* Koplietošanas dušas un tualetes telpas un to iekārtas uzkopj vismaz 1x dienā, izmantojot dezinfekcijas līdzekļus;
* Uzkopšanas inventārs ir marķēts atbilstoši izmantojamai telpu grupai (piemēram, koplietošanas dušas telpām, gaiteņiem un kāpņu telpām). To izmanto atbilstoši marķējumam;
* Sadzīves atkritumus savāc un izmet atkritumu tvertnē vismaz reizi dienā. Atkritumu tvertnes nav pārpildītas un nav bojātas;
* Ir nodrošināts nepieciešamais aprīkojums un līdzekļi uzkopšanas un dezinfekcijas darbiem, tas ir pietiekamā daudzumā;
* Darbinieki tīrīšanas un dezinfekcijas līdzekļus izmanto saskaņā ar to lietošanas instrukciju (piemēram, par tā pagatavošanu, iedarbības ilgumu uz virsmām, uzglabāšanu un termiņu). Izmantotais dezinfekcijas līdzeklis atbilst paredzētajam mērķim (piemēram, piemērots dažādām virsmām, sanitārajiem ierīcēm u.tml.). Ja dezinfekcijas līdzekļa šķīdumu pagatavo no koncentrāta, jābūt mērtraukam;
* Darbinieku faktiskā rīcība sakrīt ar noteikumu prasībām, tiek ievērotas instrukcijas;
* Visas telpas, aprīkojums un iekārtas ir tīras un darba kārtībā (bez putekļiem, matiem, netīriem pleķiem utt.);
* Ja darbiniekiem nepieciešams, iestāde var izstrādāt atsevišķu uzkopšanas un dezinfekcijas plānu, tajā iekļaujot, piemēram:

- visas telpas un aprīkojumu (piemēram, koplietošanas un dzīvojamās telpas, mēbeles, sadzīves tehnika utt.); - tīrīšanas un dezinfekcijas biežumu un veidu (piemēram, koplietošanas tualetes podus tīra 1x dienā ar mērķim atbilstošiem tīrīšanas un dezinfekcijas līdzekļiem). Noteikumu nr.137 2.p., 16.p., 17.p., 19.p.🗹 *Ņemot vērā iepriekš minētos izpildes nosacījumus, komentāros aprakstīt, kā ikdienā tiek nodrošināta un kontrolēta prasība telpu un aprīkojuma uzturēšanai kārtībā.* 🗹 *Kā darbinieki tiek iepazīstināti ar plānu un apliecina tā ievērošanu. Norādīt, kur plāns ir pieejams ikdienā.*🗹 *Kā ikdienā tiek nodrošināta un kontrolēta prasība, lai nodrošinātu dušas un tualetes telpu uzkopšanu vismaz 1x dienā, kā arī atkritumu savākšanu.*🗹 *Komentāros var arī norādīt izmantotā/-o dezinfekcijas līdzekļa/-u nosaukumu un pagatavošanas nosacījumus, iedarbības ilgumu.*🗹 *Papildus var norādīt, vai ir saņemtas sūdzības no īrniekiem par tīrību iestādē, situācijas risinājumus utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |
| 10. | Gultas piederumi, veļa un dvieļi | Katram īrniekam ir nodrošināti:* tīri matrači, kā arī segas un spilveni (ja īrnieki neizmanto personiskos);
* tīra gultas veļa un dvieļi (ja īrnieki neizmanto personisko veļu un dvieļus);
* Vismaz ik pēc 10 dienām veic gultas veļas un dvieļu maiņu (piemēram, noslēgts līgums ar veļas mazgātavu, iestādē nodrošināta veļasmašīna);
* Ne retāk kā 1x gadā veic gultas piederumu ķīmisko tīrīšanu.

Noteikumu nr.137 20.p.🗹 *Ņemot vērā iepriekš minētos izpildes nosacījumus, komentāros aprakstīt, kā iestādē tiek nodrošināta prasības izpilde un organizēta veļas savākšana un mazgāšana, t.sk. tās biežumu.*🗹 *Papildus var norādīt, vai ir saņemtas sūdzības no īrniekiem par tīrību, situācijas risinājumus utt.* |  |
| **Komentāri par minētās prasības izpildi iestādē un skaidrojumi, kādēļ piešķīrāt šādu vērtējumu:**  |

**3. Nepieciešamo uzlabojumu – aktivitāšu** **daļa**

Konstatētās neatbilstības, kas Iestādē šobrīd jānovērš, to izpildes termiņš un atbildīgās personas vārds, uzvārds (ja neatbilstības netika konstatētas, norādīt "Nav"):

|  |  |  |  |
| --- | --- | --- | --- |
| **Nr. p.k.** | **Uzlabojumu aktivitāte** | **Atbildīgais par ieviešanu** | **Ieviešanas termiņš** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

**4. Atbalsta daļa**

|  |  |  |
| --- | --- | --- |
| **Nr. p.k.** | **Jautājums** | **Komentārs** |
| 1. | Kāda veida informāciju par pašnovērtējuma anketu apkopotajiem datiem jūs vēlētos saņemt?  |  |
| 2. | Vai pašnovērtējuma anketā iekļautās prasības jums palīdzēja sakārtot savas Iestādes darba vidi? |  |
| 3. | Vieta komentāriem, ierosinājumiem un jautājumiem |  |

|  |  |
| --- | --- |
| Iestādes atbildīgā persona: |  |

 *vārds, uzvārds un paraksts*